দলিত অ্যাথলিট ৬৪ জনের শিকার, ১৩ বছর বয়স থেকে নির্যাতন

ওয়েব ডেস্ক: প্রতিবেশী থেকে স্কুল প্রাঙ্গণ। লালসার হাত থেকে নিস্তার পায়নি বছর তেরোর কিশোরী। একের পর এক যৌন নির্য়াতনের ঘটনায় আতঙ্কগ্রস্ত কেরলের (Kerala) এক অ্যাথলিট (Athlete)। মহিলাদের নিয়ে কাজ করা একটি স্বেচ্ছাসেবী সংস্থার (NGO) তদারকিতে বিষয়টি প্রকাশ্যে আসে। কেরলের দলিত (Dalit) পরিবারের ওই ১৮ বছরের তরুণী জানিয়েছেন, তিনি ৬৪ জনের যৌন নিগ্রহের শিকার। পাঁচ বছর ধরে তাঁর সঙ্গে এই ঘটনা ঘটেছে বলে অভিযোগ। ঘটনায় পুলিশে অভিযোগ দায়ের। হেফাজতে নেওয়া হয়েছে ১০ জনকে।

নির্যাতিতা সেখানকার শিশু কল্যাণ কমিটিকে জানিয়েছেন, তাঁর যখন ১৩ বছর বয়েস। সেই সময় থেকে তাঁর সঙ্গে ওই ঘটনা ঘটছে। পথনামথিট্টা থানায় অভিযোগ দায়ের হয়েছে। কাউন্সেলিংয়ে তিনি এই অভিজ্ঞতার কথা ফাঁস করেছেন। একটি স্বেচ্ছাসেবী সংস্থার সদস্যরা তাঁর বাড়িতে গেলে বিষয়টি প্রকাশ্যে আসে। তাঁদের কাছে তরুণী মুখ খোলেন। শিশু কল্যাণ কমিটির পক্ষ থেকে থানায় অভিযোগ জানানো হয়।

আরও পড়ুন: মোদি আর পরমাত্মা প্রেরিত নন, নন ভগবান

শিশুকল্যাণ কমিটির পক্ষ থেকে মনোবিদের কাছে মেয়েটিকে নিয়ে যাওয়া হয়। সেখানেই তিনি তাঁর ওই ঘটনার কথা জানান। তরুণী জানিয়েছেন, তাঁকে পর্নোগ্রাফি দেখানো হত। স্কুলে খেলাধূলোয় তিনি পারদর্শী বরাবরই। সেখানেও তাঁর সঙ্গে অশালীন আচরণ করা হয়েছে। শুধু তাই নয়, এই সংক্রান্ত বেশ কিছু ভিডিয়ো ছড়িয়েও দেওয়া হয়েছে। যাতে তিনি ট্রমায় চলে গিয়েছেন। শিশু কল্যাণ কমিটির পথনামথিট্টা জেলার চেয়ারপার্সন এন রাজীব বলেন, ঘটনাটি গুরুতর। অষ্টম শ্রেণীতে যখন পড়তেন তখন থেকে তাঁর উপর যৌন নির্যাতন করা হয়। জনসমক্ষেও তাঁর সঙ্গে খারাপ আচরণ করা হয়েছে। নির্যাতিনতা যাতে সুস্থ অবস্থায় ফেরেন তার জন্য সবরকম চেষ্টা চালানো হচ্ছে। তারঁ নিরাপত্তা নিশ্চিত করা হয়েছে।